แรงขายหุ้น “เดลต้า-กลุ่มปตท.” ฉุด SET บ่ายไหลลง 10 จุด
SET บ่ายไหล 10 จุด รับแรงขายหุ้นบิ๊กแคป โดยเฉพาะพลังงานต้นน้ำ PTTEP, PTT รวมถึง BANPU ประกอบกับมีแรงขายทำกำไรหุ้น DELTA ออกมากดดันตลาดด้วย
SET บ่ายไหล 10 จุด รับแรงขายหุ้นบิ๊กแคป โดยเฉพาะพลังงานต้นน้ำ PTTEP, PTT รวมถึง BANPU ประกอบกับมีแรงขายทำกำไรหุ้น DELTA ออกมากดดันตลาดด้วย
4 ม.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:30 น. อยู่ที่ 1,668.71 จุด ลดลง 10.26 จุด หรือ 0.61% สูงสุดที่ 1,685.11 จุด ต่ำสุดที่ 1,668.07 จุด มูลค่าการซื้อขาย 5.68 หมื่นล้านบาท
 โดยตลาดหุ้นไทยภาคบ่ายปรับตัวลงไปกว่า 10 จุด หลังจากดัชนีปรับขึ้นมาติดต่อกันหลายวันทำการ โดยรับแรงขายหุ้นขนาดใหญ่ (Big Cap) โดยเฉพาะพลังงานต้นน้ำ PTTEP, PTT รวมถึง BANPU ประกอบกับ มีแรงขายทำกำไรหุ้น DELTA ออกมากดดันตลาดด้วย
ขณะเดียวกัน บล.ซีจีเอส-ซีไอเอ็มบี ระบุในบทวิเคราะห์ว่า แนวโน้มตลาดช่วงบ่ายยังคงต้องรอดูน้ำหนักจาก DELTA ต่อหลังในตอนเช้าปรับตัวขึ้นไปได้สูงก่อนจะถูกแรงเทขายออกมา ทำให้คาดว่าครึ่งบ่ายอาจมีปรับปรับตัวลงต่อจาก การปรับฐานของ DELTA
โดยวันนี้นักลงทุนยังคงรอการรายงานการประชุมนโยบายเฟดที่จะออกมาในเช้าวันพรุ่งนี้ โดยคาดว่าจะทำให้เห็นทิศทางตลาดหุ้นที่ชัดเจนขึ้น ยังคงแนะนำหุ้นที่มีปัจจัยหนุนทางพื้นฐานอย่างกลุ่มธนาคารที่เป็นดอกเบี้ยขาขึ้น และอาจจะมี sentiment เชิงบวกจากการรายงานของเฟดพรุ่งนี้ รวมถึงกลุ่มท่องเที่ยวและสุขภาพที่มีปัจจัยหนุนจากการกลับเข้ามาของนักท่องเที่ยวจีน บ่ายนี้เราให้แนวรับที่ 1,670-1,668 จุด แนวต้านที่ 1,680-1,682 จุด